भोपाल। साल 2016-17 के लिए प्रदेश का बजट वित्त मंत्री जयंत मलैया ने आज विधानसभा में पेश कर दिया है। वित्त मंत्री जयंत मलैया ने विधानसभा 1.58 लाख करोड़ रुपए का बजट पेश किया है। मध्यप्रदेश सरकार का साल 2016-17 के लिए बजट घाटा 118 करोड़ रुपए रहा। वित्त मंत्री ने राज्य सरकार की आय बढ़ाने के लिए वैट बढ़ा दिया है। वित्त मंत्री मलैया तीसरी बार बजट पेश कर रहे हैं। उन्होंने बजट भाषण में पवारखेड़ा में कृषि विश्वविद्यालय खोलने का ऐलान किया है।